Lav et referat af nedenstående tekst:

Tekst:
Mejeriets indtjening i 2018 blev på 363 øre pr kg standardmælk mod en indtjening på 383 øre pr kg i 2017. Denne indtjeningsnedgang skyldes et generelt fald i markedsprisen på mælk i 2018. Thise Mejeri forventer som i tidligere år øget konkurrence på det stadigt stigende økologiske mælkemarked i Nordeuropa, ligesom det forventes, at mejeriets andelshavere vil forøge den samlede indvejning fra 106 mio. kg mælk i 2018 til ca. 109 mio. kg i 2019. Trods forventningerne om en øget markedskonkurrence og en højere mælkeindvejning fra egne andelshavere har Thise Mejeri positive forventninger til 2019. Selskabet forventer således gennem øget salg, højere kvalitet og højere effektivitet at kunne styrke mejeriets indtjening til sikring af morgendagen for mejeriet igennem et fortsat højt investeringsniveau og en stor produktudviklingsindsats samtidigt med, at der udbetales en konkurrencedygtig mælkepris til andelshaverne. De positive salgsforventninger har baggrund i, at mejeriet forventer en fortsat god udvikling i salg og aktivitet på hjemmemarkedet. Thise Mejeris eksportsalg til de nære eksportmarkeder forventes også at stige betydeligt i værdi og i omsætning. Salget til det stadig mere vigtige kinesiske marked forventes ligeledes at udvikle sig godt. Kvalitetssikringsarbejdet vil endvidere blive intensiveret gennem tilførsel af yderligere kompetencer. Thise forventer i 2019 at fuldføre det i 2018 opstartede byggeprojekt til ca. 80 mio. kr., som vil øge mejeriets grundplan fra 10.000 til ca. 14.000 m2.

Referat:
Thise Mejeri øgede sin omsætning fra 998 mio. kr. i 2017 til 1,035 mia. kr. i 2018. Resultatet for 2018 blev på 29,0 mio. kr., hvilket var bedre end både 2017-resultatet på 24,7 mio. kr. og det budgetterede resultat på 26,5 mio. kr. for 2018.